Foto: MC3 Jake Cannady/Navy AQSh harbiy-dengiz kuchlarining EA-18G Growler samolyoti ekipaji parvoz vaqtida kuchli darajada muzlab qoldi hamda parvoz vaqtida osmonni ko‘rish imkoniyatidan mahrum bo‘ldi. Bu haqda Defense News yozmoqda. Hodisa kabinada haroratni tartibga solish tizimi ishdan chiqqani tufayli yuz berdi. Harorat Tselsiy bo‘yicha 30 daraja sovuqqacha tushib ketgan, kabina tutunga to‘lib ketdi, uskunalarni muz qoplagan. Shu paytda samolyot Sietldan 90 kilometr uzoqlikda 7,5 kilometrlik balandlikda bo‘lgan. Ekipaj qo‘nish joyiga parvozni bekor qildi hamda Uidbi-Aylendagi bazaga qaytib ketgan.